На основу члана 20. и члана 32. Закона о локалној самоуправи („Службени гласник РС“ број 129/07, 83/2014 – др. закон и 101/16 - др. закон), члана 6. тачка 10 и члана 7. Закона о финансирању локалне самоураве („Службени гласник РС“ број 62/06, 47/11, 93/12, 99/13-усклађени дин.изн., 125/14-усклађени дин.изн., 95/15-усклађени дин.изн., 83/16, 91/16 – усклађени дин. изн., 104/16 – др. закон и 96/17 – усклађени дин. изн.), Закона о буџетском систему („Сл. гласник РС“, број 54/09, 73/10, 101/10, 101/11, 93/12, 62/13, 63/13 - исправка, 108/13, 142/14, 68/15 – др закон, 103/15 и 99/16), Закона о јавној својини („Сл. гласник РС“ број 72/11, 88/13, 105/14, 104/16 – др. закон и 108/16), Закона о облигационим односима („Сл. лист СФРЈ“ број 29/78, 39/85, 45/89- одлука УСЈ и 57/89, „Сл. лист СРЈ“ број 31/93 и „Сл. лист СЦГ“ број 1/03 – Уставна повеља) и чланова 39. и 98. став 1. Статута града Панчева („Сл. лист града Панчева“ број 25/15 – пречишћен текст и 12/16), Скупштина града Панчева, на седници одржаној дана .2017. године, донела је

**ОДЛУКУ О ИЗМЕНАМА ОДЛУКЕ**

**О ПОСЛОВНОМ, МАГАЦИНСКОМ ПРОСТОРУ**

**И ГАРАЖАМА ГРАДА ПАНЧЕВА**

**Члан 1.**

У Одлуци о пословном, магацинском простору и гаражама града Панчева („Сл. лист града Панчева“ број 21/17) у члану 26. став 2. мења се и гласи:

„Почетна висина закупнине за пословни простор по зонама износи:

Зона Динара по m2 (без ПДВ)

Прва 316,73

Друга 211,16

Трећа 105,58“

У члану 26. став 3. мења се и гласи:

„Почетна висина закупнине за магацински простор по зонама износи:

Зона Динара по m2 (без ПДВ)

Прва 158,37

Друга 105,58

Трећа 52,79“

**Члан 2.**

У члану 27. став 4. мења се и гласи:

„Почетна висина закупнине по категоријама за зидане гараже износи:

Категорија Динара по m2 (без ПДВ)

Прва 85,77

Друга 53,46

**Члан 3.**

Ова одлука ступа на снагу наредног дана од дана објављивања у „Службеном листу града Панчева“, а примењиваће се од 01. јануара 2018. године.

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ГРАД ПАНЧЕВО ПРЕДСЕДНИК СКУПШТИНЕ**

**СКУПШТИНА ГРАДА**

**Број: Тигран Киш**

**Панчево,**

**ОБРАЗЛОЖЕЊЕ**

Одредбама Закона о финансирању локалне самоуправе („Сл. гласник РС“ број 62/06, 47/11 , 93/12, 99/13 - усклађени дин. изн., 125/14 - усклађени дин. изн., 95/15 - усклађени дин. изн., 83/16, 91/16 - усклађени дин. изн., 104/16 – др. закон и 96/17 - усклађени дин. изн. у даљем тексту: Закон), чланом 6. дефинисани су изворни приходи који припадају јединици локалне самоуправе остварени на њеној територији (порез на имовину, осим пореза на пренос апсолутних права и пореза на наслеђе и поклон, таксе, накнаде у складу са законом, приходи од давања у закуп, односно на коришћење непокретности и тд).

Чланом 7. наведеног Закона прописано је да стопе изворних прихода, као и начин и мерила за одређивање висине локалних такси и накнада утврђује скупштина јединице локалне самоуправе својом одлуком, у складу са законом. Ставом 2. истог члана регулисано је да се одлука доноси након одржавања јавне расправе, а може се мењати највише једанпут годишње, и то у поступку утврђивања буџета јединице локалне самоуправе за наредну годину.

Предложени Нацрт одлуке о изменама Одлуке о пословном, магацинском простору и гаражама упућен је на јавну расправу у периоду од 12. до 20. децембра 2017. године и није било примедби, предлога и сугестија за време трајања расправе.

Предложене цене почетне висине закупнине за пословни простор по зонама, почетне висине закупнине за магацински простор по зонама и почетне висине закупнине по категоријама за зидане гараже увећане су, више су у односу на претходну годину за 2,7%, исказане су без ПДВ и у складу су са Фискалном стратегијом за 2018. годину са пројекцијама за 2019. и 2020. годину, која је објављена на сајту Министарства финансија, дана 11. децембра 2017. године и са чланом 9. Закона о порезу на додату вредност („Сл. Гласник РС“ број 84/04, 86/04 – испр., 61/05, 61/07, 93/12, 108/13, 6/14 – усклађени дин. изн., 68/14 – др. закон, 142/14, 5/15 – усклађени дин. изн., 83/15, 5/16 - усклађени дин. изн., 108/16 и 7/17 - усклађени дин. изн.).

Предлажe се да одлука ступи на снагу наредног дана од дана објављивања у „Службеном листу града Панчева“ како би се омогућио почетак њене примене од 01. јануара 2018. године, а имајући у виду да се буџет доноси за период од једне фискалне године која обухвата период од 12 месеци, од 01. јануара до 31. децембра календарске године.

Сходно напред наведеном, текст Нацрта одлуке упућује се по хитном поступку Градском већу града Панчево на разматрање и утврђивања предлога и упућивања Скупштини града Панчево на разматрање и доношење у поступку утврђивања буџета за 2018. годину.

**СЕКРЕТАРИ**

**Ениса Аговић Хоти**

**Славе Бојаџиевски**

**Милица Марјановић**

**Дејан Јовановић**